Diari Oficial de la Generalitat Valenciana


Sumari del DOGV 3949, del 28-02-2001 (2001/1674)

Informació pública de la convocatòria i bases específiques per a la provisió de diverses places vacants en la plantilla de personal laboral de l'ajuntament.
------------------------------------------------------------------------------------------------------------------------------------------------------------

### Dades del document

Número de DOGV
:   3949

Data del DOGV
:   28-02-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1674


Data del document
:   19-02-2001

Organisme emissor
:   Ajuntament de Mislata

Tipus de document
:   Convocatòria

Anàlisi jurídica

 Descriptors 

:   * Mislata
    * administració local
    * peó
    * personal de serveis
    * concurs administratiu

Informació pública de la convocatòria i bases específiques per a la provisió de diverses places vacants en la plantilla de personal laboral de l'ajuntament. [2001/M1674]
  
Convocatòria i bases especifiques, aprovades per la Resolució de l'alcaldia, de data 29 de gener de 2001, que han de regir el procés selectiu per a la provisió de tres places de conserge d'edificis públics, una de peó d'obres i de serveis, una d'oficial d'obres i serveis i una de capatàs electricista, vacants en la plantilla del personal laboral d'aquest ajuntament, d'acord amb l'oferta d'ocupació pública de l'any 2000, publicada en el Boletín Oficial del Estado de data 6 d'octubre de l'any 2000
  
Bases
  
- Conserge d'edificis públics
  
1. Denominació de la plaça: conserge d'edificis públics.
  
2. Naturalesa: laboral fix (grup E).
  
3. Nombre de places: tres. Es fa constar que es constituirà una borsa de treball per a contractacions temporals.
  
4. La titulació exigida: el certificat d'escolaritat.
  
5. Tribunal específic: els assessors del tribunal que assisteixen a la sessió amb veu però sense vot: un especialista de valencià
  
6. Sistema de selecció: oposició.
  
7. Drets d'examen: 2.500 pessetes. Podran quedar exempts del pagament dels mencionats drets els aspirants que acrediten una greu situació econòmica, per mitjà de la presentació de l'oportú certificat de l'oficina d'ocupació, en què conste que estant desocupat no percep prestació ni subsidi de desocupació
  
8. Les proves de l'oposició.
  
8.1. Els exercicis obligatoris i els eliminatoris
  
Primer exercici. Consistirà en la realització d'un test de 50 preguntes amb respostes alternatives, sent només una d'elles correcta, sobre coneixements relacionats amb el temari, amb una duració màxima de 45 minuts. La qualificació d'aquest exercici serà de 0 a 10 punts
  
Segon exercici. Constarà de les següents proves: a) Resolució d'un problema d'aritmètica elemental; b) Redacció d'un comunicat o escrit senzill de caràcter administratiu, segons indicacions que farà el tribunal. Aquest exercici tindrà una duració màxima de 20 minuts. La qualificació d'aquest exercici serà de 0 a 10 punts.
  
8.2. Exercici obligatori, però no eliminatori
  
Tercer exercici. Consistirà en la realització de dues proves: 1) Coneixement oral del valencià, per mitjà de lectura d'un text elegit pel tribunal; 2) Coneixement escrit del valencià, per mitjà d'una traducció del valencià al castellà i viceversa, d'un text elegit pel tribunal, durant un temps màxim de 20 minuts. La qualificació d'aquest exercici serà de 0 a 2 punts.
  
9. Temari
  
Tema 1. La Constitució espanyola de 1978. La divisió de poders. Legislatiu, executiu i judicial. La Corona
  
Tema 2. L'organització de l'estat: l'administració central i perifèrica de l'Estat. Els organismes autònoms
  
Tema 3. Organització territorial de l'estat segons la Constitució: les comunitats autònomes. L'Estatut d'Autonomia de la Comunitat Valenciana.
  
Tema 4. L'administració local espanyola: la província. El municipi. Altres entitats locals. Elements constitutius del municipi: la població, el territori i l'organització.
  
Tema 5. El municipi: les competències. Els òrgans unipersonals de govern. El ple de l'ajuntament. La Comissió de Govern..
  
Tema 6. El ciutadà davant de l'administració: la informació i la participació ciutadana. Els drets del ciutadà en el seu tracte amb l'ajuntament.
  
Tema 7. El procediment administratiu. La iniciació, l'ordenació, la instrucció i la terminació.
  
Tema 8. Les funcions i les obligacions genèriques dels conserges de centres públics municipals, el respecte als òrgans de govern municipal, el personal que atén els respectius serveis i els seus usuaris, i també respecte de l'edifici, el mobiliari i el material que hi ha.
  
Tema 9. Conveni col·lectiu del personal laboral de l'Ajuntament de Mislata. La seua estructura. Drets i deures. Règim disciplinari.
  
Tema 10. Coneixement del municipi de Mislata: la història, la situació geogràfica i la cultura. La situació dels principals edificis municipals.
  
- Peó d'obres i de serveis
  
1. La denominació de la plaça: peó d'obres i de serveis.
  
2. La naturalesa: laboral fix, classificada en el grup E.
  
3. El nombre de places: dues.
  
4. La titulació exigida: certificat d'escolaritat.
  
5. El tribunal específic: els assessors del tribunal que podran assistir a la sessió amb veu però sense vot: un especialista de valencià.
  
6. Sistema de selecció: oposició.
  
7. Drets d'examen: 2.500 pessetes. Podran quedar exempts del pagament dels mencionats drets els aspirants que acrediten una greu situació econòmica, per mitjà de la presentació de l'oportú certificat de l'oficina d'ocupació, en què conste que estant desocupat no percep prestació ni subsidi de desocupació
  
8. Proves de l'oposició.
  
8.1. Exercicis obligatoris i eliminatoris
  
Primer exercici. Consistirà en la realització d'un test de 20 preguntes amb respostes alternatives, sent només una d'elles correcta, sobre coneixements relacionats amb el temari, amb una duració màxima d'una hora. La qualificació d'aquest exercici serà de 0 a 10 punts.
  
Segon exercici. Consistirà en la realització d'un o diversos treballs relacionats amb les comeses del lloc de treball a què s'oposita. La qualificació d'aquest exercici serà de 0 a 10 punts
  
8.2. Exercici obligatori, però no eliminatori
  
Tercer exercici. Consistirà en la realització de dues proves: 1) Coneixement oral del valencià, per mitjà de la lectura d'un text elegit pel tribunal i la traducció oral del valencià al castellà de les frases o paraules proposades pel tribunal; 2) Coneixement escrit del valencià, per mitjà d'una traducció del valencià al castellà, d'un text elegit pel tribunal, durant un temps màxim de 40 minuts. La qualificació d'aquest exercici serà de 0 a 2 punts.
  
9. Temari
  
Tema 1. La Constitució espanyola de 1978. L'estructura i els principis fonamentals, els drets i els deures.
  
Tema 2. El municipi. El terme municipal. L'empadronament.
  
Tema 3. Els òrgans de govern del municipi. L'alcalde. Els tinents d'alcalde. Els regidors. El ple de l'ajuntament. La Comissió de Govern.
  
Tema 4. Mesures de protecció, seguretat i senyalització.
  
Tema 5. Eines i ferramentes específiques d'obra.
  
Tema 6. Manteniment de les ferramentes.
  
Tema 7. Provisió de materials.
  
Tema 8. Coneixement de materials.
  
Tema 9. Els sistemes de pastat segons morter i pastes.
  
Tema 10. El conveni col·lectiu del personal laboral de l'Ajuntament de Mislata. La seua estructura. Drets i deures. El règim disciplinari.
  
- Oficial d'obres i de serveis
  
1. Denominació de la plaça: oficial d'obres i de serveis.
  
2. Naturalesa: laboral fix, classificada en el grup D.
  
3. Nombre de places: una, de promoció interna d'entre les pertanyents al grup E, categoria de peons d'obres i de serveis de l'Ajuntament de Mislata.
  
4. Titulació exigida: Graduat Escolar o equivalent. No obstant això, el personal del grup E que no posseïsca de títol de Graduat Escolar o equivalent, podrà participar en la convocatòria de promoció al grup D, sempre que tinga una antiguitat de cinc anys en el grup E de la corresponent àrea d'activitat o funcional.
  
5. Tribunal específic: assessors del tribunal que podran assistir a la sessió amb veu però sense vot: un especialista de valencià
  
6. Sistema de selecció: oposició.
  
7. Drets d'examen: 3.000 pessetes.
  
8. Proves de l'oposició.
  
8.1. Exercicis obligatoris i eliminatoris
  
Primer exercici. Consistirà en la realització d'un test de 20 preguntes amb respostes alternatives, sent només una d'elles correcta, sobre coneixements relacionats amb el temari, amb una duració màxima d'una hora. El present exercici serà qualificat amb una puntuació de 0 a 10 punts.
  
Segon exercici. Consistirà en la realització d'un o diversos treballs relacionats amb les comeses del lloc de treball a què s'oposita. El present exercici serà qualificat amb una puntuació de 0 a 10 punts.
  
8.2. Exercici obligatori, però no eliminatori
  
Tercer exercici. Consistirà en la realització de dos proves: 1) Coneixement oral del valencià, per mitjà de lectura d'un text elegit pel tribunal i traducció oral del valencià al castellà de les frases o paraules proposades pel tribunal; 2) Coneixement escrit del valencià, per mitjà d'una traducció del castellà al valencià, d'un text elegit pel tribunal, durant un temps màxim de 40 minuts. La qualificació d'aquest exercici serà de 0 a 2 punts.
  
9. Temari
  
Tema 1. Interpretació de croquis i d'escales de mesures.
  
Tema 2. Materials de construcció. Dosificacions de morters i formigons, segons la seua utilització.
  
Tema 3. Mesures de protecció, seguretat i senyalització.
  
Tema 4. Eines i ferramentes especifiques d'obra.
  
Tema 5. Guia de carrers de Mislata.
  
Tema 6. Nocions sobre senyalització vial horitzontal i vertical.
  
Tema 7. Conveni col·lectiu del personal laboral de l'Ajuntament de Mislata. La seua estructura. Drets i deures. Règim disciplinari.
  
Tema 8. Les mesures de prevenció de riscos laborals en obres i serveis.
  
- Capatàs electricista
  
1. Denominació de la plaça: capatàs electricista.
  
2. Naturalesa: laboral fix, classificada en el grup D.
  
3. Nombre de places: una, de promoció interna d'entre les pertanyents a la categoria d'oficial electricista de la plantilla de l'Ajuntament de Mislata.
  
4. Titulació exigida: Graduat Escolar.
  
5. Tribunal específic: assessors del tribunal que assisteixen a la sessió amb veu però sense vot: un especialista en valencià.
  
6. Sistema de selecció: oposició.
  
7. Drets d'examen: 3000 pessetes.
  
8. Proves de l'oposició.
  
8.1.Exercicis obligatoris i eliminatoris.
  
Primer exercici: consistirà en la realització d'un test de 50 preguntes amb respostes alternatives, sent només una d'elles correcta, sobre coneixements relacionats amb el temari, amb una duració màxima de 45 minuts. La qualificació d'aquest exercici serà de 0 a 10 punts.
  
Segon exercici: consistirà a desenrotllar per escrit, durant un període màxim d'una hora, un tema assenyalat pel tribunal immediatament abans del començament de l'exercici, relacionat amb el programa de la convocatòria, el tema se seleccionarà pel tribunal per sorteig celebrat immediatament abans del començament de l'exercici, d'entre els proposats pels seus membres. Es valoraran els coneixements del tema, el nivell de formació general, la composició gramatical i la claredat en l'exposició. La qualificació d'este exercici serà de 0 a 10 punts.
  
Tercer exercici: supòsits pràctics.
  
Consistirà en la realització de dos supòsits pràctics relacionats amb el programa de la convocatòria la seua duració màxima serà de tres hores.
  
8.2 Exercici obligatori i no eliminatori:
  
Quart exercici: consistirà en la realització de dos proves:
  
1) Coneixement oral del valencià, per mitjà de la lectura d'un text elegit pel tribunal i conversació sobre aquest (es puntuarà fins a un màxim d'1 punt);
  
Coneixement escrit del valencià, per mitjà d'una traducció del valencià al castellà (que es puntuarà fins a un màxim d'1 punt) i del castellà al valencià (que es puntuarà fins a un màxim d'1 punt), d'un text elegit pel tribunal, durant un temps màxim de 40 minuts. La qualificació global d'aquest exercici serà de 0 a 3 punts.
  
Temari
  
Tema 1. Protecció de les instal·lacions elèctriques contra sobreintensitats i sobretensions: Situació dels dispositius de protecció. Característiques dels quadres elèctrics.
  
Tema 2. Protecció de les instal·lacions elèctriques contra contactes directes i indirectes: Connexions equipotencials. Posada a terra de masses. Dispositius de tall per tensió de defecte.
  
Tema 3. Posada a terra de les instal·lacions: preses de terra. Derivacions de la línia principal de terra. Conductors de protecció.
  
Tema 4. Tipus de xarxes, columnes, bàculs, braços, armadures lluminàries i làmpades.
  
Tema 5. Conceptes generals sobre connexions. Derivacions individuals.
  
Tema 6. Instal·lacions en locals de pública concurrència: enllumenats de senyalització. Enllumenat de reemplaçament. Fonts pròpies d'energia.
  
Tema 7. Classificació dels locals amb risc d'incendi i explosió: Descripció per a cada classe i divisió de local del tipus d'instal·lació que s'ha d'adoptar respecte de canalitzacions, lluminàries preses de corrent, aparells de connexió i tall, sistemes d'alarma.
  
Tema 8. Instal·lació en l'interior de garajos. Tipus d'instal·lació segons la seua situació amb referència a la línia de terra. Ventilació natural i forçada. Volums de prohibició i protecció.